多倫多

**多倫多**（，，； 、 或者 ），簡寫 ｢多市｣ 或者｢多城｣，係加拿大安大略省嘅省會。佢喺加拿大係最大嘅城市，全北美就排第五大；根據2021年嘅人口普查，全市人口，當中係華裔，佔總人口，母語係粵語，佔總人口。

根據2021年嘅人口普查，多倫多大約 8.6% 嘅人識法文，但係自從1990年，根據安省法語服務法，多倫多全市都算係法語區，省政府同部分指定嘅省政府資助嘅機構要提供英法雙語服務。

多倫多市係有割讓嘅地方（），適用嘅條約係安省13號條約。

## 名
要注意嘅係日常講 ｢多倫多｣ 有時未必係指多倫多市，而係指大多倫多地區；1998年之前，粵語講多倫多通常係指大多倫多市，但係當時嘅大多倫多市，地理上即係現時嘅多倫多市。

根據目前認為最可信嘅講法，｢多倫多｣ 呢個名其實係莫鶴文嚟嘅借詞，本字係 ，意思係 ｢水入面有樹楝喺度嘅地方｣。2003年嘅講法係呢個名本來其實係指多倫多以北 125 公里外，當地人會插木樁入水度起堤壩嚟捉魚嘅一個急流，之後指成個湖，再被法國人指連住嘅一條河，再變成指河下游嘅一座（喺1759年已經冇咗 嘅）城堡，亦即係多倫多嘅現址。不過，雖然呢啲地方名都有法國人留低嘅地圖為證>。

至於中文名，中華民國政府本來係叫佢做**多朗多**，直至1970年領事館關閉；事實上，喺1960年代，當地人的確有用 ｢多朗多｣ 呢個名。其他用過嘅中文名包括**圖麟都**（或源自四邑華人）、**度朗度**、**多朗度** 等等，不過基本已經冇再見有人寫呢啲舊名。

反而，喺英文，由2010年代開始，因為多咗人知道多倫多個名其實係莫鶴文，有啲人會喺某啲情形下特登唔用英文串法，而係用莫鶴文串法  甚至係 ；尤其是喺藝術界成日都會見到咁嘅寫法。

## 歷史

其實，喺歐洲人未踏足而今叫做多倫多嘅地方之前，已經一早有唔同嘅原住民喺度住。目前喺多倫多，每當正式承認呢件事嘅時候都會話住過呢度嘅民族包括 Credit 地方嘅密西沙加人、Anishnabeg 人、Chippewa 人、Haudenosaunee 人同 Wendat 人。

多倫多喺1953年至1997年間曾經行過兩級制，當時一般人講嘅多倫多其實係大多倫多市（甚至係大多倫多地區），入面嘅六個 ｢區｣ 其實全部都係市。1998年1月1日，時任省長夏理斯（Mike Harris）夾硬將呢六個市合併為新嘅多倫多市，大多市政府相應取消，令議員數目銳減超過一半，呢件事當地稱為六市合併（），幾乎二十年之後都仲有人反對。

喺1970年代，多倫多仍然係排喺滿地可之後嘅加拿大第二大城市。但後嚟由於快速嘅增長同六市合併，到咗2000年，多倫多嘅人口已經係加拿大第二大城市嘅兩倍。呢個好大程度上係由於，導致好多講英文嘅魁北克人移居去多倫多。另一個原因係大部分新移民都選擇多倫多作為最初嘅落腳地。

## 多倫多郊區

多倫多市同隔離嘅近郊地區夾埋叫大多倫多地區（GTA），呢啲近郊地區包括皮爾區、荷頓區、約克區同杜林區四區，由於最初有自己嘅電話號碼字頭都係 905 字頭，所以又叫 905 地區。當中嘅大城市包括密西沙加市、賓頓市、列治文山市、萬錦市、旺市、皮克靈市同奧沙華市。

GTA 再加咸美頓市（，又譯海明頓），稱為大多倫多及咸美頓地區（GTHA），表示地理上 GTA 其實同咸美頓市已經相連。

GTHA 以外可以再加多啲隣近地區，叫金馬蹄地區（），金馬蹄地區可以再擴大，叫大金馬蹄地區（，簡稱 GGH）。

## 地理

## 經濟
多倫多係加拿大嘅金融中心。多倫多證券交易所（Toronto Stock Exchange - TSX）係加拿大而家最大嘅證券交易所。

## 人口資料
多倫多係世界上最多元文化嘅城市之一。2004年，聯合國發展計劃（UNDP）將多倫多排喺最高比率外地出生人口嘅城市名單之中嘅第二位，僅次於美國嘅邁阿密。佢嘅排名都比其他好似洛杉磯、溫哥華、紐約同新加坡等多元文化城市或者國家要高。其中主要外來人口來源地包括中國、印度、韓國等等。

多倫多充滿著多元化嘅特色。2001年加拿大人口普查顯示42.8%嘅多倫多人口係有色人種。2005年3月，加拿大統計局展望喺2012年，有色人種將會係多倫多同埋溫哥華嘅主要人口。

大多數嘅多倫多人都話佢哋嘅種族係源自英國或者愛爾蘭。

## 文化
多倫多市係多元文化嘅聚集中心。

每年9月舉行嘅多倫多國際電影節係北美其中一個重要電影盛會。

## 交通
講交通係其中一個講 ｢多倫多｣ 未必係指多倫多市嘅情形，亦係其中一個遇到法文嘅情況。技術上，多倫多市淨得一個細機場（以前仲有個軍用機場，目前已經變咗公園），407號公路亦唔喺多倫多市內；市內交通亦有兩個公營機構係屬於省級，呢個係點解多倫多地鐵本來淨得英文，但係新起嘅5號綫會有法文。

### 民用機場
* 多倫多皮爾遜國際機場（ICAO：CYYZ，IATA：YYZ）喺 GTA（其實唔喺多倫多，喺皮爾區密西沙加市）
* 多倫多中央島機場（ICAO：CYTZ，IATA：YTZ）喺多倫多市內

### 高速公路
* 免費公路：400公路、QEW、Allen Road、401公路，403公路、404公路、427公路、DVP（Don Valley Parkway）、嘉定拿快綫
* 收費公路：407公路（其實唔喺多倫多，喺約克區）

### 公共運輸
喺2022年，GTHA 嘅公共運輸，除咗多倫多嘅小輪之外，基本已經統一接受一個叫 Presto 卡嘅收費系統，但係卡嘅用法並冇統一，例如搭 TTC 嘅車或者 YRT 嘅普通巴士，你淨係要上車拍卡；但係如果搭 GO 巴士則要上落車都拍卡。

多倫多市內嘅公共運輸主要由多倫多公車局（TTC）負責，GTHA 入面其他每個市都有自己嘅公車局，但係成個 GTHA 嘅區域性公共運輸就由省級嘅都市聯通（）負責。

#### 多倫多市內
* 巴士：主要由多倫多公車局營運，另外有少量嘅 GO 巴士路線
* 鐵路：地下鐵由多倫多公車局營運，另外喺繁忙時間有有限度嘅 GO 火車服務
* 街車：其實即係輕鐵，由多倫多公車局營運
* 小輪：連接中央島，由市政府直接營運

#### GTA 範圍
* 地鐵：多倫多地下鐵嘅1號線嘅西面嗰半截最北面有幾個站喺約克區嘅旺市，連接407公路同旺市市中心
* 短途鐵路：UP Express（機場快線，由都市聯通營運）

#### GTHA 範圍
* 短途鐵路：GO 火車（由都市聯通營運） 
* 短途巴士：GO 巴士（由都市聯通營運）、其他隔籬市公車局營運或者管理嘅巴士（例如 YRT 嘅 YRT 巴士同 Viva 快線）

## 旅遊

### 多倫多市內
* 多倫多中央島（Centre Island）：568英畝嘅公園，由湖邊搭渡輪就去到
* 安省遊樂宮（Ontario Place）
* CN 塔（CN Tower，CN 指加拿大國家鐵路）：混凝土電視發射塔，同時作觀光用途。塔高553米，係世界上最高嘅自立式建築結構
* 羅渣士中心（，原名天虹體育館，Skydome）：世界上第一個擁有可開啟屋頂嘅體育場
* 國家展覽場（Exhibition Place）
* 彌敦菲臘廣場（Nathan Phillips Square）
* 登打士廣場（Dundas Square）
* 皇家安省博物館（ROM）
* 安省美術館（AGO）
* 多倫多動物園（Toronto Zoo）
* Casa Loma

### GTHA 範圍
* 咸美頓（Hamilton，或譯海明頓）植物園所在地

### 多倫多遠郊各地
* 尼亞加拉瀑布（Niagara Falls）
* 尼亞加拉（Niagara-on-the-Lake）：蕭伯納劇院所在地
* 聖積及（St. Jacobs）
* 史察福（Stratford）：每年有 Stratford Festival 話劇節
* 千島群島（Thousand Islands）
* Collingwood（科靈武德）
* 阿岡昆省立公園（Algonquin Provincial Park）
* Muskoka（馬斯科卡）：白求恩紀念館所在地

## 專上教育

### 大學
一般人講多倫多嘅大學只係會恁到三間：
* 多倫多大學（University of Toronto，包括聖佐治校區、密西沙加分校 UTM、士嘉堡分校 UTSC）
* 約克大學（York University）
* 多倫多都會大學（Toronto Metropolitan University，即係以前嘅懷雅遜大學）

但係其實多倫多仲有其他大學，例如：
* 安省美術設計大學（OCAD University）（美術學校）
* 天道神學院（Tyndale University）（基督教神學院）
* 法語安省大學（Université de l’Ontario français）（法語教學）

如果計埋成個 GTA，仲有另外一間：
* 安省科技大學（University of Ontario Institute of Technology）（奧沙華市）

另外亦有一啲唔係立法成立，但係政府批准叫 ｢大學｣ 嘅一啲蚊型大學。

### 專上學院
多倫多市內嘅社區學院有：
* 佐治布朗學院 (George Brown College)
* 辛力加理工學院（Seneca Polytechnic）
* 百年學院（Centennial College）
* 漢博學院（Humber College）

另外一間通常計埋，但係其實唔喺多倫多，只係喺大多地區：
* Sheridan 學院（美術學校）（賓頓市、密西沙加市、奧沙華市）

## 報館
### 英文報館
* 《多倫多星報》（*Toronto Star*）：加拿大發行量最大嘅報紙。
* 《環球郵報》（*Globe and Mail*）
* 《國家郵報》（*National Post*）
* 《多倫多太陽報》（*Toronto Sun*）

### 中文報館
* 《星島日報》(*Sing Tao*)
* 《明報》(*Ming Pao*)

### 通訊社
* 加新社嘅總部喺多倫多

## 體育
多倫多擁有知名嘅多倫多藍鳥棒球隊（Toronto Blue Jays），曾經兩次奪得美國職棒大聯盟世界系列賽冠軍。可開合上蓋嘅羅渣士中心球場（Rogers Centre）係藍鳥隊同加拿大式足球聯盟（Canadian Football League）多倫多淘金人隊（Toronto Argonauts）嘅主場。

多倫多亦擁有NBA多倫多速龍隊（Toronto Raptors），北美冰球聯賽（NHL）6大創會球會之一嘅多倫多楓葉隊（Toronto Maple Leafs）。1999年落成嘅 Scotiabank Arena（豐業銀行體育館，原稱 Air Canada Centre，加航中心）係速龍隊同楓葉隊嘅主場所在地。

## 名人

## 註

## 攷

## 睇埋
*安大略半島
*安大略湖
*安省南部

## 出面網頁

* 官方網站
* Google Maps上的多倫多地圖